Bereczk Sándor

Műszaki főtanácsos, városi mérnök.

## Életrajza:

1856. július 21.-én született Kaposváron. Apja Bereczk Antal vármegyei alügyész és ügyvéd volt, s nem mellesleg 1857-1859 között Kaposvár város polgármestere volt. Iskoláit Kaposváron, Sopronban és Budán végezte. Majd beiratkozott a budapesti József Műegyetemre, ahol építészmérnöki diplomát szerzett.

1879-1880 között néhány hónapig a Bécsi Képzőművészeti Akadémián tanult.

1881. február 6.-án Kaposvár mérnöke, majd főmérnöke lett. Jelentős érdemeket szerzett a villanytelep és a vízvezeték hálózat kiépítése során. Élénk társadalmi tevékenységet folytatott és a helyi újságokban többször jelentek meg kisebb cikkei. Tagja volt a városi képviselő-testületnek, Somogy vármegye törvényhatósági bizottságának, a Nemzeti Kaszinónak, a mérnöki kamarának, a Somogy Megyei Takarékpénztár igazgatóságának, a Mérnök-és Építészegylet helyi osztályának, a városi Szépítészeti Bizottmánynak, a gimnáziumi választmánynak és az állami elemi iskolák gondnokságának, valamint alelnöke volt az iskolaszéknek. Bekerült a városi mérnökök országos szövetsége, a katolikus kör és az egyesült ipartársulat választmányába is. Részt vett a római katolikus egyházközség munkájában, a püspök templomatyának nevezte ki. Érdemei elismeréseként a pápától megkapta a Szent Szilveszter-rend lovagkeresztjét. Német István Kaposvár város polgármestere mellett a modern városfejlesztés kiemelkedő alakja volt.

1892-1893 között a tervei alapján a kőfallal bekerített kaposvári kálváriát és kápolnát Gáspár Gyula kaposvári építőmester építette.

1896-ban közreműködésével városépítési szabályrendeletet bocsátottak ki.

1902-ben a Keleti temetőben épült Szent Anna-kápolna is a művei közé tartozik.

1912-től műszaki tanácsosként tevékenykedett nyugdíjazásáig. Az I. világháború előtt kidolgozta Kaposvár útburkolási programját, amely szerint először a csatornaépítéssel nem érintett külső városrészek utcáiban kezdték meg a kövek lerakását. A belvárosi területeken a kövezésre csak a csatornázás után került sor.

1922-ben a Magyar Földrajzi Intézet által kiadott térképet Kaposvárról tervezte és rajzolta.

1924. augusztus 1.-ig több mint négy évtizeden, pontosan 43 éven keresztül állt a város szolgálatában.

1925-ben jelentette meg Kaposvár rendezett tanácsú város története és fejlődése című könyvét, amely máig a városismeret egyik alapműve.

1945. március 28-án hunyt el 88 évesen és a maradványait a Keleti temetőben, az általa tervezett Anna kápolnához vezető út mentén helyezték el.

## Felhasznált források:

1. ↑ Bereczk Sándor In.: http://www.ddtemetkezes.hu/index.php?option=com\_content&view=article&id=396%3Abereczk-sandor&catid=109&Itemid=37
2. ↑ Kaposvár település híres embere: Bereczk Sándor In.: http://www.somogyitemetkezes.hu/elodeink/nev-szerinti-lista/21
3. ↑ Bereczk Sándor In.: http://www.ddtemetkezes.hu/index.php?option=com\_content&view=article&id=396%3Abereczk-sandor&catid=109&Itemid=37
4. ↑ Kaposvár település híres embere: Bereczk Sándor In.: http://www.somogyitemetkezes.hu/elodeink/nev-szerinti-lista/21
5. ↑ Bereczk Sándor, a városépítő In.: Somogyi Hírlap, 2011.02.09. p. 11.
6. ↑ Bereczk Sándor In.: http://www.ddtemetkezes.hu/index.php?option=com\_content&view=article&id=396%3Abereczk-sandor&catid=109&Itemid=37
7. ↑ Kaposvár település híres embere: Bereczk Sándor In.: http://www.somogyitemetkezes.hu/elodeink/nev-szerinti-lista/21
8. ↑ Bereczk Sándor, a városépítő In.: Somogyi Hírlap, 2011.02.09. p. 11.
9. ↑ Bereczk Sándor, a városépítő In.: Somogyi Hírlap, 2011.02.09. p. 11.
10. ↑ Kaposvár település híres embere: Bereczk Sándor In.: http://www.somogyitemetkezes.hu/elodeink/nev-szerinti-lista/21
11. ↑ Bereczk Sándor, a városépítő In.: Somogyi Hírlap, 2011.02.09. p. 11.
12. ↑ Bereczk Sándor In.: http://www.ddtemetkezes.hu/index.php?option=com\_content&view=article&id=396%3Abereczk-sandor&catid=109&Itemid=37
13. ↑ Kaposvár település híres embere: Bereczk Sándor In.: http://www.somogyitemetkezes.hu/elodeink/nev-szerinti-lista/21
14. ↑ Bereczk Sándor, a városépítő In.: Somogyi Hírlap, 2011.02.09. p. 11.
15. ↑ Kaposvár település híres embere: Bereczk Sándor In.: http://www.somogyitemetkezes.hu/elodeink/nev-szerinti-lista/21
16. ↑ Kaposvár település híres embere: Bereczk Sándor In.: http://www.somogyitemetkezes.hu/elodeink/nev-szerinti-lista/21
17. ↑ Bereczk Sándor, a városépítő In.: Somogyi Hírlap, 2011.02.09. p. 11.
18. ↑ Bereczk Sándor, a városépítő In.: Somogyi Hírlap, 2011.02.09. p. 11.
19. ↑ Bereczk Sándor, a városépítő In.: Somogyi Hírlap, 2011.02.09. p. 11.
20. ↑ Bereczk Sándor, a városépítő In.: Somogyi Hírlap, 2011.02.09. p. 11.
21. ↑ Kálváriát emeltek a lövölde helyén In: Kaposvár 300 1712-2012, 2013 p. 156-157.
22. ↑ Bereczk Sándor, a városépítő In.: Somogyi Hírlap, 2011.02.09. p. 11.
23. ↑ Bereczk Sándor, a városépítő In.: Somogyi Hírlap, 2011.02.09. p. 11.
24. ↑ Bereczk Sándor, a városépítő In.: Somogyi Hírlap, 2011.02.09. p. 11.
25. ↑ Bereczk Sándor, a városépítő In.: Somogyi Hírlap, 2011.02.09. p. 11.
26. ↑ Kaposvár település híres embere: Bereczk Sándor In.: http://www.somogyitemetkezes.hu/elodeink/nev-szerinti-lista/21
27. ↑ Bereczk Sándor, a városépítő In.: Somogyi Hírlap, 2011.02.09. p. 11.
28. ↑ Bereczk Sándor In.: http://www.ddtemetkezes.hu/index.php?option=com\_content&view=article&id=396%3Abereczk-sandor&catid=109&Itemid=37
29. ↑ Kaposvár település híres embere: Bereczk Sándor In.: http://www.somogyitemetkezes.hu/elodeink/nev-szerinti-lista/21
30. ↑ Bereczk Sándor, a városépítő In.: Somogyi Hírlap, 2011.02.09. p. 11.
31. ↑ Bereczk Sándor, a városépítő In.: Somogyi Hírlap, 2011.02.09. p. 11.